Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 3. számú melléklet a 89/2005. (V. 5.) Korm. rendelethez
Paragraph Index: 1046

b) az optimálás eredményei alapján olyan intézkedésekkel kell korlátozni a sugárterhelés nagyságát és valószínûségét, amelyek megelõzhetik a baleseteket és bekövetkezésük esetén mérséklik azok következményeit. 5.145. Az optimáláshoz szükséges egységnyi kollektív dózis költségének („alfa”) értékét a Végleges Biztonsági jelentésben rögzíteni kell. 5.146. Egy adott tevékenységbõl származó sugárterhelést sugárvédelmi intézkedésekkel oly mértékben kell csökkenteni, hogy az adott tevékenység tervezésére és kivitelezésére fordítandó további költségek már nem eredményeznének a költségekkel arányos, további besugárzás csökkentést. Amennyiben egy adott tevékenység várható kollektív dózisa nem haladja meg a 10 személy*mSv-et, valamint az egyéni maximális dózis értéke 1 mSv alatt marad, az optimálás szükségességét nem kell számba venni. 5.147. Elemezni kell a normál és potenciális sugárterhelést az atomerõmû teljes területén, figyelembe véve a tervezési alapba tartozó összes üzemállapotot annak érdekében, hogy megbecsülhetõk legyenek azok a sugárzási dózisok, melyek az üzemeltetõ személyzetet és a lakosságot érik, illetve érhetik. 5.148. Minden dózisbecslésnek megfelelõ tartalékkal kell rendelkeznie, hogy a belsõ és külsõ sugárterhelés-számításokban meglévõ bizonytalanságokat figyelembe vegyék. A számításokhoz fel kell használni a vonatkozó mérési adatokat is. Ahol a dózisszámítások eredményeit befolyásolja a radioaktív szennyezõdésbõl eredõ, vagy másként létrejövõ radioaktív anyag felhalmozódása, ott a létesítmény élettartama alatt jelentkezõ feltételezhetõ maximális értékekkel kell számolni. 5.149. Az atomerõmûvi személyzet dózisterhelésének becslésénél figyelembe kell venni az üzemi és munkaszervezési körülményeket is. A dózisbecslésnek be kell mutatnia a legnagyobb egyéni éves dózisértéket és az átlagos kollektív dózisértéket is. 5.150. A telephelyen a nem sugárveszélyes munkakörben foglalkoztatott személyek dózisterhelése határérték-becsléssel határozható meg. 5.151. A telephelyen kívül élõ lakosság dózisterhelését olyan számított dózisértékek alapján kell meghatározni, melyek a kritikus csoportokra vonatkoznak, és figyelembe veszik a közvetlen sugárzásból, valamint az egyéb forrásokból származó, mesterséges sugárterhelést is, az orvosi eredetû sugárterhelés kivételével. 5.152. A külsõ és belsõ tapasztalatok birtokában, a sugáregészségügyi követelmények figyelembevételével meg kell határozni a személyzet tervezett kollektív dózisára vonatkozó tervezési célkitûzést. Az üzemeltetõ személyzet vagy a lakosság sugárterhelésének becslését konzervatív becsléssel kell végezni. A személyzet számának meghatározásakor csak az üzemeltetési követelményeket szabad figyelembe venni, a létszám nem növelhetõ azon okból, hogy az egyéni dóziskorlátok betarthatók legyenek. 5.153. A következõ tervezõi intézkedések kombinációjával kell biztosítani a tervezési célkitûzésként meghatározott dózisérték betarthatóságát: I. A dózisintenzitás értékének optimális szinten tartása a munkaterületeken:

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes